«JC7 – Cheung Gong 7 Hou»:Burlesk barnemishandling 

Jeg burde visst bedre enn å se en barnefilm fra Hong Kong. 

Her vaker ingen silkehanska Disney-onkler. 
Stephen Chow er kineseren som laget «Kung Fu Hustle», og han har en særegen humor. 
Den lille fattig-gutten i «CJ 7» har det verre enn unger i Roald Dahl-fantasier og Dickens-eventyr. 
Ingen er snille med ham. 
Til og med den fattige slum-pappaen er en brutal drittsekk. 

Så kommer et loddent lite dyr fra verdensrommet og forandrer livet hans. 
Men da har elendighetene vart så lenge at de fleste norske barn må gå i fornorskings-terapi for å få tilbake livssynet sitt. 

For voksne vil filmen være ganske vittig. 
Men veldig god er den ikke. 
